ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id ms nl id id pl id id id id ms id id id id id ms id id id id ms id id id id id ms id id ms ms id ms id ms id id id id id en id id id id id ms ms id id ms id id id id ms id id id ms de ms ms id az fr id fi ms en id id id id ms id id hy hy hy ms ms en en en en en en id ms id id ms en id id jv ms id id it es id id en id ms ms ms ms ms ms
Tarikh Bersalin: Ini Kaedah Pengiraan EDD Yang Boleh Bakal Ibu Cuba!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Bakal Ibu, Ini Kaedah Mengira 'Due Date' Dengan Tepat, Berbeza Ikut Cara Hamil!
Ditulis oleh Ahmad Farid Disemak pada 22/08/2022
Disemak secara perubatan oleh Dr. Ahmad Wazir Aiman
Setelah bertahun-tahun berusaha untuk mendapatkan zuriat, keputusan ujian kehamilan akhirnya kembali positif! Soalan seterusnya yang bakal bermain di minda; ‘Bilakah tarikh bersalin saya?’
Untuk makluman, pasangan yang sedang merancang atau bakal ibu, pengiraan tarikh jangkaan bersalin amat penting untuk memudahkan proses check-up dan menyediakan segala persiapan barangan si comel.
Selain itu, keluarga dan rakan-rakan anda juga pastinya teruja untuk tahu tarikh mereka boleh menatap wajah bayi, kan?
Tapi, bagaimana cara mengira due date ini? Usah risau bakal ibu, jom ikut perkongsian ini!
Untuk mendapatkan lebih banyak info tentang Kehamilan, sila dapatkannya di sini.
Tarikh bersalin, bagaimana ia dikira?
Majoriti kehamilan berlangsung sekitar 40 minggu (atau 38 minggu sejak konsepsi).
Justeru, kaedah terbaik untuk menganggarkan tarikh jangkaan bersalin adalah dengan mengira 40 minggu atau 280 hari, dari hari pertama haid terakhir (LMP) anda.
Cara lain, adalah dengan menolak 3 bulan dari hari LMP anda dan kemudian, menambah 7 hari.
Secara ringkasnya, rumusannya kelihatan seperti berikut:
Tarikh hari pertama haid terakhir (LMP) – 3 bulan + 7 hari
Misalnya, jika haid terakhir anda bermula pada 11 April, ditolak 3 bulan (11 Januari) dan kemudian menambah 7 hari, maka tarikh bersalin akan jatuh pada tanggal 18 Januari.
Ini juga menjadi kaedah yang dipraktikkan doktor untuk menganggarkan due date wanita hamil.
Peringatan, bersalin 1 atau 2 minggu sebelum atau selepas tarikh anggarannya juga masih dianggap normal ya!
Pengiraan due date yang berdasarkan hari pertama haid terakhir kebanyakannya berfungsi dengan baik buat golongan wanita dengan kitaran haid yang teratur.
Tetapi jika anda mengalami kitaran haid yang tidak teratur, kaedah LMP mungkin tidak begitu sesuai.
Oleh sebab anggaran tarikh bersalin (EDD) adalah mustahak, anda dan doktor boleh menggunakan tarikh konsepsi jika anda dapat mengingatnya.
Kemudian, hanya menambah 266 hari untuk mendapatkan anggaran tarikh jangkaan bersalin.
Tarikh minggu kehamilan, bagaimana doktor mengiranya?
Doktor dan bidan menggunakan 3 set kaedah yang standard untuk menghitung minggu kehamilan, iaitu berdasarkan LMP, ultrabunyi, dan melalui pemeriksaan fizikal.
Walaupun tarikh bersalin tidak dapat diketahui secara tepat, proses 3 langkah ini berupaya membantu anda meramalkan tarikh jangkaan bersalin.
Ukuran rahim biasanya dapat menjadi indikasi kepada minggu kehamilan. Sekitar usia 12 minggu, doktor akan dapat merasai rahim (fundus) di atas pelvis.
Selepas 18 minggu, jarak (dalam cm) antara tulang fundus dan tulang kemaluan bersamaan dengan jumlah minggu dari tempoh haid terakhir.
Dalam tempoh kira-kira 20 minggu, fundus berada di umbilicus, dan ini akan dapat memberikan gambaran kasar mengenai minggu kehamilan.
Pun begitu, ini bukanlah menjadi cara yang tepat untuk meramalkan usia kehamilan dek kerana faktor-faktor seperti kehamilan kembar, obesiti, tumor rahim, atau fundus menjadi lebih tinggi atau rendah.
Due Date Bersalin Sudah Dekat? Persiapkan Diri Dengan Perkara Penting Ini!
Ingin Cara Mudah Bersalin? Ini 9 Rahsia Lahirkan Anak Tanpa Rasa Sakit
Ultrabunyi dikatakan berguna walaupun anda tidak dapat kenal pasti LMP atau alami masalah haid tidak teratur. Ia berdasarkan siri ukuran kantung kehamilan dan janin.
Sonographer akan mengukur bayi bermula dari kepala hingga kaki dan hasilnya memberikan crown-rump length (CRL), panjang embrio atau janin dari bahagian atas kepalanya hingga ke bawah torso badan.
Ini dapat membantu para doktor menganggar minggu kehamilan berdasarkan pertumbuhan bayi anda.
Sekiranya tidak ada banyak perbezaan antara kaedah ultrasound dan LMP, doktor mungkin hanya menggunakan LMP untuk menetapkan tarikh jangkaan bersalin.
Contohnya, jika anggaran ultrabunyi dan LMP trimester pertama anda jatuh pada minggu yang sama, LMP dianggap ‘muktamad’.
Namun, kalau wujud perbezaan sebanyak 1 minggu atau lebih, anggaran ultrasound bakal dipertimbangkan!
Bagaimana pula cara kira tarikh bersalin kehamilan IVF?
Secara logiknya, cara hamil yang berbeza memerlukan kaedah pengiraan tarikh bersalin yang berlainan, kan?
Untuk makluman, ternyata tarikh jangkaan bersalin bayi IVF adalah lebih tepat berbanding proses persenyawaan yang semula jadi!
Untuk bakal ibu yang hamil melalui kaedah IVF, tarikh kehamilan boleh dianggarkan dengan cara menambah 38 minggu bersamaan 266 hari, bermula saat ovum melalui proses pembenihan.
Selain itu, kalian juga boleh menambahkan 38 minggu dan menolak jumlah hari implantasi embrio.
Ini kerana, tarikh akhir IVF tidak dikira berdasarkan hari persenyawaan. Mereka dikira berdasarkan tarikh pemindahan embrio.
Misalnya, jika anda melakukan pemindahan embrio 5 hari, tarikh anggaran bersalin adalah 261 hari selepasnya.
Bagi yang melakukan pemindahan embrio 3 hari pula, due date akan jatuh pada hari ke-263.
Kadang-kadang, pada kehamilan yang berlaku bukan melalui IVF, due date boleh diubah atau disesuaikan semula.
Perkara ini mungkin berlaku selepas hasil ultrabunyi mendapati ukuran janin tidak bersesuaian dengan saiz yang sepatutnya berdasarkan hari haid terakhir.
Tetapi, selesai IVF, jika ultrabunyi pada masa depan menunjukkan indikasi ‘wrong due date‘, tarikh jangkaan bersalin anda kemungkinan besar tidak akan berubah.
Biasanya, doktor akan memantau kehamilan dengan teliti untuk suatu tempoh bagi memastikan janin membesar seperti yang diharapkan.
Bolehkah anda rancang tarikh bersalin?
Gunakan kalkulator ini untuk menentukan tarikh akhir anda. Walau bagaimanapun, ini hanyalah anggaran semata-mata! Kebanyakan wanita akan melahirkan anak dalam masa seminggu sebelum atau selepas tarikh ini.
Hari pertama haid terakhir anda
Setiap orang pasti mempunyai sebab tersendiri untuk bersalin pada suatu tempoh yang diinginkan.
Anda mungkin seorang guru dan ingin bersalin ketika cuti sekolah, atau pekerja yang sedang menjalani kursus berjangka masa panjang.
Tidak kisah apa pun alasan anda, kalian boleh cuba mengira anggaran waktu hamil untuk ‘merancang’ due date yang diidamkan.
Tapi walaupun anda bernasib baik untuk hamil pada masa yang diingini, sentiasa beringat bahawa anda mungkin tidak akan dapat mengetahui hari, minggu atau bulan bersalin dengan tepat.
Akhir kata, pengiraan due date tidaklah serumit yang difikirkan. Namun, caranya mungkin berbeza mengikut kaedah penghamilan.
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Calculating a Due Date. https://www.stanfordchildrens.org/en/topic/default?id=calculating-a-due-date-85-P01209. Accessed on August 22, 2022.
Pregnancy calculator. https://americanpregnancy.org/resources/pregnancy-calculator/. Accessed on August 22, 2022.
Due Date Calculator. https://www.nhs.uk/pregnancy/finding-out/due-date-calculator/. Accessed on August 22, 2022.
Due Date Calculator. https://www.pregnancybirthbaby.org.au/due-date-calculator. Accessed on August 22, 2022.
IVF. https://www.pregnancybirthbaby.org.au/ivf. Accessed on August 22, 2022.
In Vitro Fertilization. https://americanpregnancy.org/en/getting-pregnant/infertility/in-vitro-fertilization-70966/. Accessed on August 22, 2022.
10 Keadaan Yang Menyebabkan Haid Tidak Teratur, Tapi PELUANG Hamil Masih Tinggi
Khas Buat Ibu Baru Bersalin, Jangan Abai 4 Perkara Utama Ini Ketika Berpantang!
Ditulis oleh Ahmad Farid Disemak pada 22/08/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.